Rusia neagă că ar intenționa să schimbe harta Mării Baltice. Documentul cu noile granițe rusești a fost scos de pe internet
Rusia nu are nicio intenție de a-și modifica frontiera maritimă în Marea Baltică, nici zona sa economică exclusivă sau platoul continental, a declarat o sursă „militaro-diplomatică” rusă agențiilor ruse de presă, citate miercuri de Reuters, potrivit Agerpres. Reacția vine după ce pe portalul juridic al guvernului de la Moscova a fost publicat un proiect de decret referitor la ajustarea coordonatelor acelei frontiere maritime, document care între timp a fost șters.